József

A József héber eredetű férfinév. Jelentése: Jahve gyarapítson illetve Isten tegyen a most született gyermekekhez. John Marco Allegro szerint a kő jelentésű héber jaspis szó származéka. Ez a főpapok palástján és mellén hordott drágakő díszekre vésett törzsi jelekre utal. Női párja: Jozefa, Jozefin, Jozefina 


Gyakorisága
Magyarországon a 18. századtól kezdve a leggyakoribb férfinevek között van. Az 1970-es évektől veszített a népszerűségéből, de még az 1990-es években is igen gyakori név, a 2000-es években a 28-43. legnépszerűbb férfinév.

Névnapok
 március 17. 
 március 19. 
 április 7. 
 április 16. 
 május 1. 
 augusztus 25. 
 augusztus 27. 
 szeptember 18.

Népi hitvilág
Sándor, József, Benedek zsákban hoznak meleget. Március 18-án, 19-én és 21-én van a legismertebb névnapjuk. Ezután a néphit szerint meleg jön.

Idegen nyelvű változatai
 angolul: Joseph
 csehül: Josef
 finnül: Jooseppi
 grúzul: იოსებ
 lengyelül: Józef
 németül: Josef, Joseph, Joschka, Jupp
 olaszul: Giuseppe
 oroszul: Joszif (Иосиф)
 portugálul: José
 románul: Iosif
 spanyolul: José
 svédül: Josef
 szerbül: Joszip (Jocиф)
 szlovákul: Jozef
 törökül: Juszuf
 vietnámiul: Giô-sép

Híres Józsefek

 József, bibliai ősatya, Jákob fia
 Szent József, Jézus nevelőapja
 Arimathiai József
 Kalazanci Szent József, a piarista rend megalapítója
 Andrási Ádám János József katonatiszt, jogász
 Antall József történész, miniszterelnök
 Arenstein József matematikus
 Bánlaky József honvédtiszt, hadtörténész
 Bayer József Ágost honvéd ezredes
 Bem József Lengyelország és Magyarország hős hadvezére
 Benkő József botanikus, történész, teológus
 Béres József biokémikus, kutató (Béres-csepp)
 Beszédes József vízépítő mérnök
 Bihari József színművész
 Borsos József festőművész
 Bozsik József labdarúgó, edző
 Copertinói Szent József ferences misztikus
 Chudy József zeneszerző, karmester; az első magyar opera szerzője
 Csermák József olimpiai bajnok kalapácsvető
 Darányi József atléta
 Dobay József honvéd ezredes
 Egry József festőművész
 Eötvös József író, tudós, MTA elnök, kultuszminiszter
 Ferenczy József festőművész
 Finkey József bányamérnök, az MTA tagja
 Finta József építész, az MTA tagja
 Fischer József (építész, 1873–1942) építész
 Fischer József (építész, 1901–1995) építész
 Fitz József könyvtörténész, könyvtáros
 Gál József világbajnok birkózó
 Galamb József gépészmérnök, autókonstruktőr
 Gregor József operaénekes (basszus)
 Gyulai József fizikus, az MTA tagja
 Hajnóczy József jogász, a magyar jakobinusok egyike
 Hámori József biológus, az MTA tagja, miniszter
 Hild József építész
 Horti József biológus, tanár, a Természet Világa olvasószerkesztője, a Hirlapkiadó vezérigazgtója
 Joachim József hegedűművész
 Joachim József szobrász, festőművész
 Kalapács József énekes
 Katona József író
 Katona József úszó
 Kiss József író, rendező, színművész
 Knoll József farmakológus, az MTA tagja
 Kovács József: lásd a Kovács József egyértelműsítő lapot
 Körner József Kossuth- és Ybl-díjas építész
 Kriehuber József festő 
 Lenhossék József híres orvosdinasztia képviselője, az MTA tagja, a funkcionális anatómia iskolateremtő egyénisége 
 Lugossy József nyelvész, orientalista, az MTA tagja 
 Lukács József villamosmérnök, az MTA tagja
 Madaras József színművész
 Madzsar József orvos, társadalomtudós, szociálpolitikus
 Marastoni József festőművész, litográfus 
 Markos József (Alfonzó) színész, humorista
 Marosi József olimpiai ezüstérmes vívó
 Molnár József: lásd a Molnár József egyértelműsítő lapot
 Mukk József operaénekes
 Nepp József rajzfilmrendező
 Nyirő József író
 Öveges József fizikus, piarista rendi szerzetes 
 Palotás József olimpiai bronzérmes birkózó
 Pálinkás József fizikus, az MTA tagja, miniszter
 Petrétei József jogász, miniszter
 Petzval József mérnök, matematikus
 Pogány József politikus
 Pulitzer József magyar születésű amerikai újságíró
 Rády József olimpiai bajnok vívó
 Reményi József szobrász, érem- és plakettművész
 Réti József operaénekes
 Rippl-Rónai József festőművész
 Romhányi József a „Rímhányó” költő,
 Sas József színművész
 Schweidel József honvéd tábornok, az aradi vértanúk egyike
 Schweitzer József nyugalmazott főrabbi
 Simándy József operaénekes, hőstenor
 Somogyi József szobrászművész
 Szabó József geológus
 Szabó József olimpiai bajnok úszó
 Szájer József politikus
 Szeiler József labdarúgó
 Szinnyei József könyvtáros, bibliográfus
 Szíva József iskolateremtő pedagógus, Antall József tanártársa
 Teleki József gróf, nyelvész, történész, az MTA alapító elnöke, Erdély főkormányzója
 Tigyi József biofizikus, az MTA tagja
 Torgyán József politikus
 Ujfalussy József zenetudós, az MTA tagja
 Utassy József költő
 Várszegi József olimpiai bronzérmes atléta, gerelyhajító 
 Vekerdi József Széchenyi-díjas nyelvész
 Vértesy József olimpiai bajnok vízilabdázó
 Vidos József nemzetőr parancsnok, kormánybiztos
 Wunderlich József magyar színész
 Wysocki József honvéd tábornok

Királyok, hercegek
 Ferenc József osztrák császár, magyar király
 I. József német-római császár, magyar király
 II. József német-római császár, magyar király
 József nádor királyi helytartó
 József Ágost főherceg az MTA elnöke

Híres Giuseppék, Joschkák, Josék, Josefek, Josepfek, Josephek, Joszifok, Joszipok, Józefek, Juppok 
 José María Aznar spanyol politikus
 Joseph Barbera amerikai rajzfilmkészítő, producer
 José Carreras katalán operaénekes
 Joseph Conrad író
 José Cura operaénekes
 Giuseppe Farina a Formula–1 első világbajnoka
 Joschka Fischer német politikus
 Joseph Fourier matematikus
 Giuseppe Garibaldi olasz szabadsághős
 Joseph Goebbels propagandaminiszter
 Francisco José de Goya y Lucientes spanyol festő
 Josep Guardiola labdarúgó, edző
 Josef Haltrich erdélyi szász történész, néprajzkutató
 Joseph Haydn német zeneszerző
 Joseph Heller amerikai író
 Jupp Heynckes futballtréner
 Joseph Louis Lagrange matematikus
 Giuseppe Tomasi di Lampedusa olasz író
 Josef von Lerchenfeld erdélyi szász botanikus
 Josef Mengele náci orvos
 Josef Mohr osztrák zeneszerző
 José Mourinho futballtréner
 Giuseppe Peano olasz matematikus
 Joseph Wenzel Radetzky osztrák császári-királyi tábornagy
 Joseph Ratzinger XVI. Benedek pápa
 José Rizal nemzeti hős a Fülöp-szigeteken
 Józef Rotblat fizikus
 José Saramago portugál író Nobel-díjas 
 Josef Stefan szlovén matematikus, fizikus
 Joszif Visszarionovics Sztálin szovjet diktátor
 Josip Broz Tito a „második” Jugoszlávia első számú vezetője 
 Giuseppe Verdi zeneszerző

Jegyzetek

Magyar keresztnevek (J)
Férfikeresztnevek (J)
Héber eredetű magyar férfikeresztnevek